CELEX: 32021D1214
Language: sl
Date: 2021-07-22 00:00:00
Title: Izvedbeni sklep Komisije (EU) 2021/1214 z dne 22. julija 2021 o izdaji dovoljenja Poljski, da na svojem ozemlju prepove trženje konoplje sorte Finola v skladu z Direktivo Sveta 2002/53/ES (notificirano pod dokumentarno številko C(2021) 5295) (Besedilo v poljskem jeziku je edino verodostojno)

26.7.2021   
               
               
                  SL
               
               
                  Uradni list Evropske unije
               
               
                  L 265/1
               
            
         IZVEDBENI SKLEP KOMISIJE (EU) 2021/1214
         z dne 22. julija 2021
         o izdaji dovoljenja Poljski, da na svojem ozemlju prepove trženje konoplje sorte Finola v skladu z Direktivo Sveta 2002/53/ES
         
            
               (notificirano pod dokumentarno številko C(2021) 5295)
            
         
         (Besedilo v poljskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1) in zlasti člena 18 Direktive,
         ob upoštevanju naslednjega:
         
                     (1)
                  
                  
                     Komisija v skladu z Direktivo 2002/53/ES v seriji C Uradnega lista Evropske unije objavlja skupni katalog sort poljščin (2), ki vključuje nekatere sorte konoplje.
                  
               
                     (2)
                  
                  
                     Člen 32(6) Uredbe (EU) št. 1307/2013 Evropskega parlamenta in Sveta (3) določa, da so površine, ki se uporabljajo za proizvodnjo konoplje, lahko upravičene le, če vsebnost tetrahidrokanabinola (v nadaljnjem besedilu: THC) pri uporabljenih sortah ne presega 0,2 %, da se prepreči dodeljevanje podpore za nezakonite kmetijske rastline.
                  
               
                     (3)
                  
                  
                     Člen 9(5) Delegirane uredbe Komisije (EU) št. 639/2014 (4) določa, da če povprečje vseh vzorcev zadevne sorte konoplje že drugo leto presega vsebnost THC iz člena 32(6) Uredbe (EU) št. 1307/2013, država članica Komisijo uradno obvesti o prošnji za dovoljenje za prepoved trženja take sorte v skladu s členom 18 Direktive 2002/53/ES.
                  
               
                     (4)
                  
                  
                     Komisija je 19. januarja 2021 prejela prošnjo Poljske za dovoljenje za prepoved trženja konoplje sorte Finola na njenem celotnem ozemlju v skladu s členom 9(5) Delegirane uredbe (EU) št. 639/2014. Poljska je Komisijo obvestila, da je na podlagi analiz povprečje vseh vzorcev sorte Finola drugo leto zapored preseglo vsebnost THC 0,2 %, ki je določena v členu 32(6) Uredbe (EU) št. 1307/2013.
                  
               
                     (5)
                  
                  
                     V skladu s členom 18 Direktive 2002/53/ES lahko država članica na podlagi vloge pridobi dovoljenje za prepoved trženja sorte, vpisane v skupni katalog sort, če gojenje take sorte predstavlja tveganje za okolje ali zdravje ljudi.
                  
               
                     (6)
                  
                  
                     THC ima psihotropni učinek, zato je treba omejiti izpostavljenost ljudi z omejevanjem prisotnosti THC v sortah konoplje, ki se tržijo.
                  
               
                     (7)
                  
                  
                     Zato bi bilo Poljski treba dovoliti, da prepove trženje konoplje sorte Finola na svojem celotnem ozemlju.
                  
               
                     (8)
                  
                  
                     Da bi Komisija lahko obvestila druge države članice in posodobila skupni katalog sort poljščin, bi Poljska morala obvestiti Komisijo o datumu, od katerega namerava začeti uporabljati dovoljenje, izdano s tem sklepom.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Poljska lahko prepove trženje konoplje sorte Finola na svojem celotnem ozemlju v skladu s členom 18 Direktive 2002/53/ES.
         
         
            Člen 2
            Poljska Komisijo uradno obvesti o datumu, od katerega bo začela uporabljati dovoljenje iz člena 1.
         
         
            Člen 3
            Ta sklep je naslovljen na Republiko Poljsko.
         
         
            V Bruslju, 22. julija 2021
            
               
                  Za Komisijo
               
               Stela KIRIAKIDES
               
                  članica Komisije
               
            
         
         
            (1)  UL L 193, 20.7.2002, str. 1.
         
            (2)  Skupni katalog sort poljščin – Dodatek 2021/2 (UL C 42, 5.2.2021).
         
            (3)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).
         
            (4)  Delegirana uredba Komisije (EU) št. 639/2014 z dne 11. marca 2014 o dopolnitvi Uredbe (EU) št. 1307/2013 Evropskega parlamenta in Sveta o vzpostavitvi pravil za neposredna plačila kmetom v podpornih shemah v okviru skupne kmetijske politike ter o spremembi Priloge X k navedeni uredbi (UL L 181, 20.6.2014, str. 1).